**Den Norske Løve** er et forsvarsverk på Vealøs i Horten kommune. Bygget ble sett på som topp moderne da det stod ferdig i 1859, etter en byggeprosess som hadde vart siden 1852. Festningsverket skulle nærmest være uslåelig mot angrep fra sjøen. Imidlertid har fortet aldri vært utsatt for beskytning. 31. mai 2006 ble fortet vernet av Riksantikvaren i forbindelse med fredningen av Karljohansvern.

Konstruksjon og utforming
-------------------------

Både Norske Løve og Citadellet er konstruert på samme måte og bygger på den franske utgivelse *Fortification Perpendiculaire (1776-96)* av Marc-René de Montalembert. Poenget var å ha en festningsstruktur med kraftig artilleri i flere etasjer beskyttet av kasematter, og dernest å sørge for en beskyttende passasje til alle deler av festningen via kaponnier. Kaponierne ga forsvarerne en dekket adkomst til utenverkene og en kunne herfra beskyte eventuelle inntrengere i tørrgraven.

Ettersom Citadellet ble revet i 1971, er Oscarsborg festning det som ligner mest, bygget i samme tidsepoke.

Materialmessig er det benyttet kalkstein, forsterket med granitt. Buede tak og hvelvinger gjør dessuten konstruksjonen mer motstandsdyktig.

Okkupasjonstiden
----------------

Det er også utført murarbeid i senere tid, primært under okkupasjonen. Blant annet ble alle kasemattene murt igjen under krigen. Utsmykninger, både inne og ute, med det særegne germanske dragehodet, er laget av tyskerne. Imidlertid er den største ombyggingen taket. Opprinnelig var det flatt tak, likt som på Citadellet og andre festninger. Skråtaket og således hevingen av festningen med halvannen etasje, gjorde festningsverket mer brukervennlig og tilpasset moderne behov.

Det tredje riket brukte festningen mest som et kasino for offiserer og høytstående tjenestemenn, og lokalt ryktes det om bordellvirksomhet. 

Vealøs april 1940. Den nye monteringshallen for sjøfly fra 1939 og Norske Løve, før påbygningene under krigen. Et av de beste bildene som dokumenterer hvordan øya og festningen så ut før krigen. Bildet er tatt av den tyske piloten Arthur Von Casimir under invasjonen av Norge.
Militær kontrollpost ved veien ut til Vealøs. Hele øyen er fremdeles militært område, og området er sperret av med gjerder, videovervåking og vaktbod. Man har lov til å kjøre båt inntil øyen, men ikke ankre eller gå i land.
* Norske Løve, festningen sett fra syd.Norske Løve, festningen sett fra syd.
* Norske Løve og den sydvestlige delen av festningen.Norske Løve og den sydvestlige delen av festningen.
* Norske Løve, fortet på Vealøs.Norske Løve, fortet på Vealøs.
* Inngangsporten.Inngangsporten.
* Ytre mur og vollgrav ved inngangen.Ytre mur og vollgrav ved inngangen.
* 1 av 22 kasematter. Murt igjen under krigen. Dører og vinduer laget etter krigen.1 av 22 kasematter. Murt igjen under krigen. Dører og vinduer laget etter krigen.
* Kasemattene og den indre vollgraven.Kasemattene og den indre vollgraven.
* Germansk drage, satt opp av tyskerneGermansk drage, satt opp av tyskerne
* Veggmaleri i RiddersalenVeggmaleri i Riddersalen
* Godt skiltet, men ikke tilgjengelig for allmennheten.Godt skiltet, men ikke tilgjengelig for allmennheten.
* Hele Vealøs, inkludert fortet.Hele Vealøs, inkludert fortet.

Dagens bruk
-----------

I vår tid har ikke fortet noen militær verdi, men brukes av Sjøforsvaret til kaserne og kontorer.

Hele øya, inkludert fortet Norske Løve, er i Forsvarets eie og fri ferdsel er ikke tillatt. Guidede turer ble satt opp hver sommer frem til og med 2012, da det skjerpede trusselbildet satte en stopper for turene.

Referanser
----------

1. ↑  Forsvarsbyggs presentasjon av festningsverket Arkivert 10. juni 2015 hos Wayback Machine.
2. ↑  Norske Løve fredes
3. ↑  Festningsverk Arkivert 1. februar 2014 hos Wayback Machine.
4. ↑  Slutt på turer til Fortet Norske Løve.

Eksterne lenker
---------------

* (no) «Norske Løve (fort)». *Kulturminnesøk*. Riksantikvaren – Direktoratet for kulturminneforvaltning.
* Norske løve utenfra. Bilder og beskrivelse
* Norske løve innenfra. Bilder og beskrivelse